1 - 15 október eru flottir herramenn um allan heim að skarta lakkaðri nögl . Það muna ef til vill einhverjir eftir herferðinni frá því í fyrra og nú er herferðin aftur komin af stað til að vekja athygli og sýna stamstöðu á þessu verðuga málefni . Polished Man herferðin var stofnuð af Elliot Costello árið 2014 eftir heimsókn hans til Kambódíu . Eitt kvöld hitti hann unga stúlku að nafni Thea , en hann var þar á vegum YGAP að sinna verkefni , en þeir standa nú einnig fyrir Polished Man herferðinni . Þó svo tungumálaörðuleikar hafi verið til staðar tengdust þau góðum vinaböndum og töluðu saman í fleiri tíma . Í lok kvöldsins teiknaði svo Thea hjarta í lófa Elliots og lakkaði neglurnar hans fagurbláar . Daglegt kynferðisofbeldi á munaðarleysingjahæli Seinna fékk Elliot svo að vita sögu Theu sem snerti hann djúpt . Hún missti föður sinn þegar hún var 8 ára og þar sem fjölskyldan hafði engar tekjur sendi móðir hennar Theu á munaðarleysingjahæli í von um að hún fengi betra líf . En þar varð hún fyrir kynferðislegu - og líkamlegu ofbeldi á hverjum degi , af þeim sem áttu að hugsa um hana og gera líf hennar betra . Ellito fannst því lökkuðu neglurnar vera fullkomin leið til að vekja athygli og að hefja umræðu um ofbeldi gegn börnum . Ein af hverjum fjórum stúlkum verða fyrir kynferðisofbeldi UNICEF áætlar að 1 af hverjum 4 stúlkum og 1 af hverjum 5 börnum verði fyrir kynferðislegu - og / eða líkamlegu ofbeldi fyrir 18 ára aldur . Herferðin náði til um 58 milljón manns í fyrra og ætla þeir að gera betur í ár . Herferðin gegnur ekki einungis út á athygli á málefninu heldur stendur hún einnig fyrir fjáröflun fyrir börn sem búa við mikla fátækt . ,, Það er mikilvægt að átta sig á að þetta er alþjólegt vandamál . ” Sagði Costello í viðtali við Huffington Post . ,, Þó svo flestir karlmenn fremji ekki ofbeldisglæpi eru 90% af kynferðislegu ofbeldi gegn börnum framið af karlmönnum og við berum allir ábyrgð á að breyta því . ” Skráðu þig og byrjaðu að safna Þú getur fylgst með herfðinni á Instagram undir tagginu #POLISHEDMANog á heimasíðu YGAP . Þar getur þú einnig skráð þig í átakið og byrjað að safna . Þú færð veglegan startpakka sem inniheldur meðal annas naglalakk , plaggöt og fleiri varning merktan málefninu . Við hvetjum því alla alvöru menn til að taka þátt og bera naglalakk með stolti . Því það vita jú allir að alvöru karlmenn eru 110% á móti öllu ofbeldi .